*OPĆINA KALNIK*

*Trg Stjepana Radića 5, Kalnik*

*OIB: 82550572500*

**1. IZMJENA DOKUMENTACIJE O NABAVI**

***OTVORENI POSTUPAK JAVNE NABAVE***

**Usluge izrade projektno-tehničke dokumentacije (idejni, glavni i izvedbeni projekti), ostalih potrebnih podloga i elaborata, te ishođenje potrebnih potvrda i dozvola za SPORTSKI I VATROGASNI CENTAR „CARSKI VRT“**

**Ev.broj: OP-MV 3-2020**

Kalnik, ožujak 2020.

Na temelju odredbi Dokumentacije o nabavi, a sukladno odredbama članka 200. stavka 6. Zakona o javnoj nabavi („Narodne novine“ broj 120/16), naručitelj prije isteka roka za dostavu ponuda, mijenja Dokumentaciju o nabavi (evidencijski broj nabave: OP-MV 3-2020), broj objave Obavijesti o nadmetanju u EOJN: 2020/S 0F2-0007005, datum slanja na objavu u Elektronički oglasnik javne nabave 18.2.2020., objavljeno u On-line popisu oglasa dana 19.2.2020.

Naručitelj 1. Izmjenu Dokumentacije o nabavi objavljuje u Elektroničkom oglasniku javne nabave u „Narodnim novinama“ na jednak način kao i osnovnu Dokumentaciju o nabavi.

Izmjena Dokumentacije o nabavi odnosi se na točku 4.3.1. koja se mijenja i glasi:“

* + 1. ***„Specifično iskustvo gospodarskog subjekta***

*Gospodarski subjekt mora dokazati da ima minimalno iskustvo u godini u kojoj je započeo postupak javne nabave i tijekom tri godine koje prethode toj godini:*

* *u izvršavanju usluga izrade kompletne projektne dokumentacije (uključivo idejni, glavni i izvedbeni projekt s troškovnikom), istih ili sličnih predmetu nabave.*

*Pod sličnim uslugama podrazumijeva se kompletna projektna dokumentacija za objekte javne namjene sportskog sadržaja koji može biti kombiniran s drugim sadržajem javne namjene.*

*Traži se dokaz o pruženim uslugama, u gore definiranom razdoblju, u obliku jednog ugovora čija je vrijednost najmanje u visini procijenjene vrijednosti predmeta nabave za koju se podnosi ponuda.*

*Predmetno iskustvo se traži se kako bi gospodarski subjekt dokazao, a obzirom na složenost predmeta nabave da posjeduje određeni stupanj iskustva da bi na vrijeme i uspješno mogao izvršiti preuzete ugovorne obveze. Opseg informacija i minimalne razine tehničke i stručne sposobnosti koje se zahtijevaju vezane su uz predmet nabave i razmjerne predmetu nabave.*

*Tražene uvjete ponuditelj dokazuje Popisom glavnih usluga, iz kojeg mora biti vidljivo da ponuditelj*

*posjeduje traženo iskustvo.*

*Za potrebe utvrđivanja gore navedenog, gospodarski subjekt u ponudi dostavlja:*

* ***ispunjeni e-ESPD obrazac (Dio IV. Kriteriji za odabir gospodarskog subjekta, Odjeljak C: Tehnička i stručna sposobnost: točka 1c)***

*Naručitelj može prije donošenja odluke u postupku javne nabave od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente, radi provjere okolnosti navedenih u ESPD-u.*

*U slučaju provjere informacija navedenih u e-ESPD obrascu, Naručitelj će prihvatiti sljedeće dokumente kao dostatan dokaz tehničke i stručne sposobnosti gospodarskog subjekta iz ove točke:*

***Popis glavnih usluga koji mora minimalno sadržavati sljedeće: naziv i sjedište druge ugovorne strane, naziv i sjedište izvršitelja, naziv pružene usluge, vrijednost usluge/a, datum izvršenja.***

*Ukoliko je usluge navedene u Popisu radova izvela zajednica gospodarskih subjekata ili neki drugi oblik gdje je više gospodarskih subjekata, u istom Popisu izvršenih usluga mora biti jasno naznačeno koji dio usluge i za koju vrijednost ih je izvodio gospodarski subjekt čija se sposobnost dokazuje. „*

Sve ostalo ostaje nepromijenjeno.

Rok za dostavu neće se produživati jer je važnost izmjena zanemariva za pripremu ponuda.

**Stručno povjerenstvo za provedbu javne nabave**